Dmitriy Tutichenko. Dmitriy Pavlovich Tutichenko (; 1970-yil 5-martda tugʻilgan) – sovet va ukrainalik sobiq professional futbolchi, yarim himoyachi va hujumchi sifatida oʻynagan. Biografiya. Ukrainaning Izmail shahridagi yoshlar sport maktabida dastlabki saboqlarni olgan. Birinchi murabbiyi A. Litovchenko. Professional faoliyatini hozirda „Soʻgʻdiyona“ nomi ostida faoliyat yuritadigan Jizzaxning „Yoshlik“ klubida boshlagan. 1991-yildan 1993-yilgacha u Odessaning „SKA“ jamoasida oʻynagan. 1993-yildan 1995-yilgacha „Niva Ternopil“ jamoasida oʻynagan. 1996-yilda „Uralan“ jamoasi tarkibiga koʻchib oʻtgan. 1998-yilda „Dnepr“ (Dnepropetrovsk) jamoasida oʻynagan. 1999-yilda u yana Uralan jamoasi bilan shartnoma imzolagan. Dmitriy Rossiya Oliy divizionidagi debyutini 1999-yil 3-aprelda „Zenit“ jamoasiga qarshi oʻtkazgan. 2000-yilning yozida u Lipetskning „Metallurg“ jamoasiga oʻtgan va u yerda faoliyatini yakunlagan.